Uil (Little Owl) van CompanyOfWolves | Spreadshirt
Vrouwen zip hoodieUil (Little Owl)
Kleine, knorrige uil. Klein, schattig en knorrig.
Tags: Nighthawks, Steenuil, Uil, cute, klein, monster, oehoe, schattig, spreadshirtlikes, uiltje in Woodbury Heights, NJ | Pellegrino Chrysler Jeep
Choose a model 300 Sedan Pacifica Van Cherokee SUV Compass SUV Grand Cherokee SUV Wrangler JK SUV Wrangler JK Unlimited SUV 200 Sedan Pacifica Hybrid Van Patriot SUV Renegade SUV Wrangler SUV Wrangler Unlimited SUV LDRSP 2020 : Leadership 2020 - U of U - Course Hero
LDRSP 2020 * We aren't endorsed by this school
LDRSP 2020 Leadership 2020
Leadership 2020 Questions & Answers
Leadership 2020 Flashcards
Leadership 2020 Advice
Leadership 2020 Documents Werkskepping: Die onomkeerbare koersaanpassing wanneer ŉ gesinslid gestremd is, bied wel inkomstemoontlikhede - Jou Werk | Solidariteit WêreldJou Werk | Solidariteit Wêreld
Tuis › AF › Werkskepping: Die onomkeerbare koersaanpassing wanneer ŉ gesinslid gestremd is, bied wel inkomstemoontlikhede
Werkskepping: Die onomkeerbare koersaanpassing wanneer ŉ gesinslid gestremd is, bied wel inkomstemoontlikhede
Donderdag | 17 Mei | 2018
Die onomkeerbare koersaanpassing wanneer ʼn (nuwe) gesinslid gestremd is, bied wel inkomstemoontlikhede (veral vir broodwinners in middel- tot laebesoldigingsberoepe)
Deur Tania du Toit
Jy kan jou nie die profiel vir saamleef met iemand wat ʼn vorm van gestremdheid opdoen of het, indink voordat dit met jou gebeur nie. Wanneer ʼn gesinslid gestremd gelaat word deur wat ook al, dikteer dit die meeste van die tyd ʼn onomkeerbare koersaanpassing vir die nuutgestremde en meestal vir gesinslede ook. Wanneer ʼn nuwe aankomeling so gebore word, verander die ouers en/of versorgers se lewenspad meestal onherroepelik. Indien die gesin op enkelouerskap uitloop (meestal), beïnvloed dit ongenaakbaar die agterblywende ouer se toekomsbeplanning en werkmoontlikhede. Soms is die oorblyouer die hoofversorger, maar partykeer ook die enigste een. Wanneer finansies nie kwel nie, kan enige beskikbare plan uitgevoer word: versorgers, gespesialiseerde skole, inrigtings, hulpmiddels, ensovoorts, is ʼn oproep ver en die lewe kan (op ʼn manier) voortgaan.
Die uitdaging vir ʼn gemiddelde-inkomste-enkelouer van ʼn gestremde is baie groot (die soort gestremdheid is bepalend). Jy het eerstens minder werktyd; prioritisering word ononderhandelbaar. Wanneer die afhanklike gestremde boonop tuisfasilitering verg, is dit vir die broodwinnende enkelouer neusie verby vir die meeste professionele moontlikhede, verál indien jou tipe beroep nie hoogsbetalend is nie. Vanweë jou gemiddelde of lae inkomste kan jy geen ekstra hande of versorging bekostig nie. Jy het moontlik geen infrastruktuur nie en jou kind het waarskynlik (duur) medikasie of mediese hulp nodig. En týd! Om enigsins nog brood te kan verdien, ongeag hoe, word ʼn kragtoer. Hoe bly jy relevant in die werkmark? Hoe bly jy steeds bekend binne jou beroepsveld en word nie geïsoleer en uitgeskuif vanweë niesigbaarheid in jou beroepsnetwerk nie?
Dié artikel is nie die plek vir so ʼn gesprek nie, maar kan lig werp op anders dink oor jou situasie. Omdat jy móét. Jou lewensituasie hét verander, waarskynlik permanent. Daarom móét jy anders dink oor jou inkomstemoontlikhede. Soms is so ʼn dwarsklap ʼn genadegawe, want in ʼn snelveranderende arbeidsmark moet die meeste (gemiddelde) broodwinners in elk geval nuut en anders begin dink.
Goue reël: Kyk allereers na wat jy hét, doen ʼn bestekopname. In watter bedryf of beroep is jy? Kan jy dit tuis ook doen met ʼn bietjie hergroepering? Is dit moontlik om met iemand te groepeer en julle diens vanuit jou huis te bedryf? Moontlik iemand in dieselfde bedryf as jy of wat ook as enkelbroodwinner in so ʼn situasie leef. Getalle verbeter moontlikhede: dit verdubbel netwerk- en bystandsmoontlikhede.
Kon jy in jou afhanklike se gegewe iets identifiseer waarvoor daar ʼn gaping in die mark is ─ dalk iets wat jou praktiese ondervinding gegee het wat jy nou in ʼn betalende en/of verhuurbare bate kan omsit? Voorbeeld: ʼn nis-versorgingsgroep teen minimale koste of tuisonderrigmodel geskoei op ʼn bepaalde gestremdheid waarvoor niks in die mark nog beskikbaar is nie? Wat van ʼn oriënteringskursus deur jou vir ouers en/of versorgers wat met ʼn bepaalde gestremdheid te doen het, in samewerking met ʼn maatskappy wat wil of kan meewerk? Om alle moontlikhede hier te lys, is hier onhaalbaar. Hierdie artikel wil jou wel motiveer om jou fokus na jou gedwonge omstandighede te verskuif en positief uit hierdie niegekose werklikheid te begin put. Jou situasie dwing jou dalk om anders te dink oor hoe of waarmee jy ʼn ekstra of nuwe soort inkomste kan begin verdien. Sien jou uitdaging as ʼn geleentheid.
Tania du Toit: Ouer van ʼn volwasse outis